Yao Ming: "Iako se povlačim sa terena, nikada neću napustiti košarku"
Nije vjerovatno da će drugi košarkaši postići isti uspjeh kao Yao Ming, ukoliko se ne uvedu promjene u krut kineski sistem sporta.
Kineska košarkaška zvijezda Yao Ming se povlači nakon niza povreda koje su mu onemogućile da nastavi da igra za američki tim Houston Rockets. Kineska košarkaška zvijezda Yao Ming, koji je poznat po svojoj visini, je objavio da je odlučio da se povuče iz Nacionalnog košarkaškog udruženja nakon niza povreda koje su mu onemogućile da nastavi da igra za američki tim Houston Rockets. Yao Ming međutim kaže da ne napušta košarku i da će nastaviti da radi za svoj bivši tim u Kini, Shanghai Sharks, kao i za svoju humanitarnu organizaciju Yao. Yao Ming, visok 2.3 metra, je bio pravo blago na košarkaškom terenu. Njegova visina mu je pomogla da se uzdigne kroz kineski državni sportski sistem do NBA lige. Ali je dovela i do povreda na nozi i članku zbog kojih se morao povući. Yao Ming je proveo čitavu karijeru u NBA ligi igrajući za Houston Rocketse, koji su ga uzeli kao svoj prvi izbor 2002. Međutim zbog povreda je morao propustiti brojne utakmice. U svojoj posljednjoj sezoni, odigrao je samo pet utakmica prije nego ga je napuklina u lijevom stopalu po treći put izbacila iz igre. Na oproštajnoj konferenciji za novinare u Šangaju, koju je kineska državna televizija prenosila uživo, Yao je rekao da su posljednjih šest mjeseci za njega bili prava agonija, dok je pokušavao da donese odluku. , rekao je Yao Ming. Usprkos povredama, on je u prosjeku postizao po 19 poena i hvatao 9 odbijenih lopti po utakmici, vodeći Rocketse do četiri playoffa. Osam puta je ušao u tim zvijezda NBA lige. , rekao je Yao Ming. Brook Larmer, autor knjige pod naslovom Operacija Yao Ming, je u intervjuu putem Skype a, rekao da Yao nije bio samo most za sport između Sjedinjenih država i Kine, već i za biznis i diplomaciju. , kaže Brook Lamer. Yaov uspjeh ga nije učinio samo međunarodnom zvijezdom, već je pomogao i da NBA liga zadobije mnogo veći broj ljubitelja u Kini i drugim dijelovima Azije. , kaže 15 godišnji učenik u Kini. Zvijezda NBA lige Kobe Bryant Yao Minga naziva inspiracijom za sve kineske košarkaše. , kaže Kobe Bryant. Usprkos ogromnom interesu za košarku u Kini, autor Brook Larmer kaže da nije vjerovatno da će drugi košarkaši postići isti uspjeh kao Yao Ming, sve dok se ne uvedu promjene u krut i oštar državni sistem sporta u Kini.